30. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 47686/1759 της 8 Ιουν./8 Ιουλ.  1977 (ΦΕΚ Β΄ 641) Περί πειραματικών εργασιών καταπολεμήσεως εχθρών και ασθενειών της ελαιοπαραγωγής. Έχοντες υπόψη: 1.Τις διατάξεις: α)Του Ν.Δ. 3786/57 άρθρ. 7 παρ. 2 «περί μέτρων προστασίας Εθνικής Ελαιοπαραγωγής». β)Του Νόμ. 400/76 «περί Υπουργικού Συμβουλίου και Υπουργείων». γ)Των κοινών αποφάσεών μας αριθ. 23427/158/68, 34977/854/4.3.70, 50410/1107/3. 4.71, 22511/432/72, 348404/3130/24.4.73, 22042/ 22.2.74, 42076/1148/2.4.75 και 17969/767/76 με τις οποίες εγκρίθηκε η συνέχιση των σχετικών με το θέμα εργασιών. 2.Πρόταση της Δ/νσεως Φυτοπαθολογίας του Υπουργείου Γεωργίας, από την οποία προκύπτει η ανάγκη συνεχίσεως των εργασιών αυτών. 3.Τη συνέχιση των εργασιών του 5ετούς Προγράμματος του Ειδικού Ταμείου προγράμματος Αναπτύξεως του ΟΗΕ και την υποχρέωση που ανέλαβε το Ελληνικό Δημόσιο να συμμετέχει στις σχετικές δαπάνες σύμφωνα με τη συμφωνία που υπογράφηκε στις 4 Δεκ. 1969 και τροποποιήθηκε μεταγενέστερα, αποφασίζουμε: 1.Εγκρίνουμε τη συνέχιση των πειραματικών εργασιών στο εργαστήριο και στο ύπαιθρο για την καταπολέμηση των εχθρών και ασθενειών της ελαιοπαραγωγής, σύμφωνα με το νέο πρόγραμμα που καταρτίσθηκε από τη Δ/νση Φυτοπαθολογίας του Υπουργείου Γεωργίας και έχει συνοπτικά ως εξής: α)Βελτίωση των μεθόδων και μέσων που χρησιμοποιούνται για την καταπολέμηση των κυριωτέρων εχθρών και ασθενειών της ελιάς (Δάκος, πυρηνοτρήτης, Κοκκοειδή, Ξυλοφάγα έντομα, Καλόκορις, Κηκιδόμυγες, Ακάρεα, Αδρομύκωση, Κερκόσπορα, Αλτερνάρια, Κυκλοκόνιο, Γλοιοσπόριο, Μύκητες υπογείου Τμήματος, Καρκίνωση, Τροφοπενίες ιχνοστοιχείων). Για το σκοπό αυτό θα γίνει: Συγκέντρωση, αξιολόγηση και συσχετισμός των αποτελεσμάτων των μέχρι σήμερα ερευνητικών εργασιών και των δεδομένων από την πράξη. Συνέχιση της έρευνας στις χρησιμοποιούμενες μεθόδους και μέσα και εφαρμογή πειραματικής καταπολεμήσεως σε μεγάλη έκταση. Στις εργασίες αυτές περιλαμβάνεται η έρευνα: Των ελκυστικών και απωθητικών ουσιών, των εντομοκτόνων (τοξικότητα, ανάπτυξη ανθεκτικότητας, παρενέργειες κ.α) των τεχνικών εφαρμογής των ψεκασμών από το έδαφος και τον αέρα (ψεκασμοί κανονικού, μικρού, πολύ μικρού και υπερμικρού όγκου) κ.α. Έρευνα στη χημική καταπολέμηση και γενικά στα μέσα αντιμετωπίσεως των ασθενειών της ελιάς. β)Μελέτη της βιολογίας και οικολογίας των πιο πάνω εχθρών και ασθενειών της ελιάς (δυναμικό πληθυσμού, μετακίνηση, μετανάστευση, γονιμότητα κ.λ.π.). γ)Έρευνα σε άλλες μεθόδους και μέσα καταπολεμήσεως που δε χρησιμοποιούνται ακόμη στην πράξη (βιολογική καταπολέμηση, χημειοστειρωτικές ουσίες, στείρωση με ακτινοβολίες, αντιβιοτικά, χρησιμοποίηση ανθεκτικών ποικιλιών στις ασθένειες κ.λ.π.) δ)Βελτίωση της μαζικής εκτροφής εχθρών της ελιάς και παρασίτων τους. ε)Προσπάθεια συνδυασμένης εφαρμογής όλων των μεθόδων, χρησιμοποιουμένων και μη, για την επίτευξη ολοκληρωμένης καταπολεμήσεως των εχθρών της ελιάς. ς)Άλλα θέματα που με οποιοδήποτε τρόπο σχετίζονται με την οικονομική καταπολέμηση των εχθρών και ασθενειών της ελιάς. 2.Αναθέτουμε στη Δ/νση Φυτοπαθολογίας του Υπουργείου Γεωργίας: α)Την οργάνωση, κατεύθυνση, έλεγχο και γενικά την παρακολούθηση των πειραματικών εργασιών καθώς και την αξιολόγηση και αξιοποίηση των συμπερασμάτων που θα προκύπτουν από αυτές. β)Την ανάθεση, με απόφαση του Υπουργού Γεωργίας, των πιο πάνω εργασιών σε Ιδρύματα Ερεύνης, Ειδικά Εργαστήρια Υπηρεσίας κ.λ.π. γ)Τη σύσταση, με απόφαση του Υπουργού Γεωργίας, τριμελούς Επιτροπής προμηθειών και παραλαβής των υλικών που αναγκαιούν για την πραγματοποίηση των ερευνητικών εργασιών. δ)Την έγκριση συνεχίσεως ή διακοπής της απασχολήσεως του εργατοτεχνικού προσωπικού που αναγκαιοί για τις ερευνητικές εργασίες του Προγράμματος (παρασκευαστές εργαστηρίων, βοηθοί επεξεργασίας στοιχείων κ.λ.π.) που υπηρετεί με σχέση εργασίας Ιδιωτικού Δικαίου και δεν μπορεί να υπερβεί τους 80 για όλες τις ερευνητικές εργασίες που πραγματοποιούνται σε διάφορες περιοχές της χώρας. Ακόμη την έγκριση για τη συνέχιση ή διακοπή της απασχολήσεως του ημερομισθίου προσωπικού που υπηρετεί στη Δ/νση Φυτοπαθολογίας του Υπουργείου Γεωργίας σε σχέση εργασίας Ιδιωτικού Δικαίου για την επεξεργασία των πειραματικών στοιχείων κ.λ.π. Οι αποδοχές του προσωπικού αυτού καθορίζονται με την αριθ. 23427/158/68 απόφασή μας. ε)Την   κατανομή,  με   απόφαση  του   Υπουργού (Αντί για τη σελ. 778,07(β) Σελ. 778,07(γ) Τεύχος ΣΤ22 – Σελ. 129 Ταμεία Ελιάς-Δακοκτονία 16.Κ.β.29-30 Γεωργίας των πιστώσεων, που αναγκαιούν για την προμήθεια υλικών, κ.λ.π. στα Ιδρύματα Ερεύνης και τα εργαστήρια που ασχολούνται με εργασίες του Προγράμματος. 3.Ορίζουμε, ότι οι προμήθειες των υλικών κάθε είδους που αναγκαιούν για τις εργασίες του προγράμματος θα γίνωνται: α)Από τη συγκροτουμένη πιο πάνω Επιτροπή Προμηθειών και Παραλαβής. Με απ’ ευθείας συμφωνία εφόσον η αξία του είδους δεν υπερβαίνει τις 10.000 δραχ. Μ τρεις τουλάχιστον προσφορές εφόσον η αξία του είδους βρίσκεται μεταξύ 10.000 - 20.000 δραχ. β)Κάθε άλλη προμήθεια να γίνεται βάσει αποφάσεως του Υπουργού Γεωργίας, η οποία θα εκδίδεται μετά από πρόταση της Δ/νσεως Φυτοπαθολογίας. Η απόφαση αυτή θα καθορίζει και τον τρόπο προμηθείας. 4.Ορίζουμε, ότι τα κάθε είδους υλικά που θα αγορασθούν για τις εργασίες του Προγράμματος αποτελούν περιουσία του Υπουργείου Γεωργίας. Τα ιδρύματα ερεύνης και τα Εργαστήρια που θα χρησιμοποιηθούν τα υλικά αυτά θα τα εγγράφουν στα οικεία βιβλία τους, αλλά η κυριότητα θα παραμένει στο Υπουργείο Γεωργίας. 5.Καθορίζουμε ότι: α)Για τις μετακινήσεις εκτός έδρας του Επιστημονικού Προσωπικού του Υπουργείου Γεωργίας των Ιδρυμάτων και άλλων Δημοσίων Υπηρεσιών που συνεργάζονται στις εργασίες του Προγράμματος θα εφαρμόζονται οι διατάξεις περί οδοιπορικών εξόδων των Δημ. Υπαλλήλων. β)Στο εργατοτεχνικό προσωπικό που θα μετακινείται εντός έδρας για την προμήθεια, παραλαβή και προώθηση υλικών των πειραματικών εργασιών, τα οδοιπορικά έξοδα θα καταβάλλονται βάσει ημερολογιακών καταστάσεων. γ)Οι μετακινήσεις εκτός έδρας του εκτάκτου προσωπικού θα πραγματοποιούνται με διαταγή του Προϊσταμένου της Υπηρεσίας όπου υπηρετεί. Στο προσωπικό αυτό θα καταβάλλονται τα οδοιπορικά έξοδα κ.λ.π. κατά τα ισχύοντα. Η 25936/771/24 Μαρτ.-7 Απρ. 1979 (ΦΕΚ Β΄ 339) απόφαση Υπ. Οικονομικών και Γεωργίας, όρισε να ισχύσει και το έτος 1979 η ανωτέρω 47686/1979 απόφαση. Σελ. 778,08(γ) Τεύχος ΣΤ22-Σελ.130 Η 155917/1187/2 Φεβρ.-20 Μαρτ. 1980 (ΦΕΚ Β΄ 281) απόφ. Υπ. Οικονομικών και Γεωργίας, όρισε να ισχύσει και το έτος 1980 η ανωτέρω 47686/1977 απόφαση Υπ. Οικονομικών και Γεωργίας. Με την 6529/290/17 Φεβρ.-3 Μαρτ. 1982 (ΦΕΚ Β΄ 94) ορίστηκε: «Όπως η αριθ. 47686/1759/8.6.77 απόφαση ισχύσει και για το έτος 1982, ως προς όλες τις διατάξεις της, εκτός από εκείνες του τελευταίου εδαφίου της περιπτ. δ της παρ. 2 που αναφέρονται στο θέμα καθορισμού των αποδοχών του προσωπικού». 